Illyustrativ foto/RIA Novosti Toshkent shahrining Bektemir tumanida qotillik yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 11 aprel kuni soat 10.00larda, Qashqadaryo viloyati Yakkabog‘ tumani Yangiobod qishlog‘ida ro‘yxatda turuvchi, vaqtincha Toshkent shahar Uchtepa tumani Chilonzor 14-dahada yashovchi, muqaddam sudlangan, 1982 y.t. J.N. tanishi, 1978 y.t. X.M.ning uyida o‘zaro janjal oqibatida uni bo‘yin, o‘ng ko‘krak va qo‘llariga pichoq bilan urib jarohat yetkazgan. Natijada X.M. voqea joyida vafot etgan. J.N. qo‘lga olingan.